Diari Oficial de la Generalitat Valenciana


Sumari del DOGV 4765, del 01-06-2004 (2004/5616)

Informació pública de la suspensió de llicències de la parcel·lació de terrenys, edificació i demolició d'àrees afectadesper la modificació de normes subsidiàries per al carrer Jesús Pobre, carretera d'Ondara i altres.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4765

Data del DOGV
:   01-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5616


Organisme emissor
:   Ajuntament de Gata de Gorgos

Tipus de document
:   Anunci

Informació pública de la suspensió de llicències de la parcel·lació de terrenys, edificació i demolició d'àrees afectadesper la modificació de normes subsidiàries per al carrer Jesús Pobre, carretera d'Ondara i altres. [2004/X5616]
  
La Junta de Govern Local de l'Ajuntament de Gata de Gorgos (Alacant), en la sessió del dia 18 de maig de 2004, va adoptar, entre altres, els següents acords:
  
?Vist l'informe-proposta signat pel Regidor Delegat d'Urbanisme i la Secretaria de l'Ajuntament.
  
Les Normes Subsidiàries de Planejament de Gata de Gorgos aprovades per la Comissió Territorial d'Urbanisme el 3 de març de 1989, no va contemplar una solució vàlida per al carrer Jesús Pobre, ja que la deixa com una carrer sense eixida, cosa que no ocorria amb el Pla General anteriorment en vigor.
  
Les vigents Normes Subsidiàries classifiquen com a Sòl Urbà l'illa delimitada pel carrer Jesús Pobre, la Ctra. d'Ondara, la Ctra. de Xàbia i la via fèrria de FGV.
  
La solució passa per realitzar una modificació del planejament de la zona, exigint la redacció i tramitació d'una modificació puntual de les vigents normes subsidiàries del planejament, i l'èxit d'esta modificació, com pot entendre's, depén al seu torn de l'adopció del pertinent acord de suspensió de llicències en els termes de l'article 152.1 del Reglament de Planejament de la Comunitat Valenciana, aprovat per Decret 201/1998, de 15 de desembre, del Govern Valencià, al tenor dels quals ?els òrgans administratius competents per a sotmetre a informació pública plans i programes, encara abans de convocar esta, podran acordar la suspensió de l'atorgament de llicències de parcel·lació de terrenys, edificació i demolició per a àrees o usos determinats, a fi de facilitar l'estudi o reforma de l'ordenació urbanística?.
  
D'acord amb la delegació efectuada per l'Alcaldia-Presidència en la Junta de Govern Local, mitjançant Decret 230, de 23 de març de 2004, són competència de la JGL ?Les aprovacions dels instruments de planejament de desenvolupament del planejament general no expressament atribuïdes al Ple, així com la dels instruments de gestió urbanística i dels projectes d'urbanització?.
  
A la seua vista, la Junta de Govern local va adoptar, per unanimitat, els següents acords:
  
Primer. De suspensió de llicències de parcel·lació de terrenys, edificació i demolició en l'àrea afectada per la prevista Modificació Puntual de les Normes Subsidiàries del Planejament Municipal de Gata de Gorgos, que es grafia en el plànol que obra en l'expedient, i que afecta de mode total a l'illa cadastral 81402, parcel·les cadastrals 01 a 27, delimitada pel Carrer Jesús Pobre, Carretera d'Ondara, C/.Carretera de Xàbia i via fèrria FGV.
  
Segon. La suspensió acordada s'extingirà en el termini d'un any, i, en tot cas, amb l'aprovació definitiva de la referida modificació puntual.
  
Tercer. Si dins de l'any de vigència de la suspensió es produïra la convocatòria de la informació pública, es mantindrà la mateixa per a les àrees les noves determinacions de planejament de les quals suposen modificació de l'ordenació urbanística, extingint-se definitivament els seus efectes transcorreguts dos anys des de l'acord de suspensió adoptat per a facilitar l'estudi del planejament de la seua reforma.
  
Quart. Publicar edicte anunciant la present suspensió en el Diari Oficial de la Generalitat Valenciana i en premsa comercial?.
  
Cosa que fem pública en compliment d'allò que s'ha establit per l'article 152.1 del Reglament de Planejament de la Comunitat Valenciana.